(Бялан: ) "Не хачу ставіць ніякіх дыягназаў "клептаманіі", але што свайму трэнеру Кнышу яна папсавала нэрваў — гэта так. Яна заўсёды была "вершнікам без галавы". У ейным выпадку колькі Бог даў, столькі й забраў. Складаны чалавек? Ня тое слова. Натуральна, кожны з нас не падарунак, але іншыя дзяўчаты таго пакаленьня пасьля спорту засталіся нармальнымі людзьмі. Чалавек, які занадта шмат атрымаў, цяжка перабудоўваецца. У яе функцыі руху разьвіліся добра, а разумовыя не пасьпелі, бо слава абрушылася заўчасна. А на гэтым ўзроўні трэба быць крыху іншым. Яна гэтага не "дагнала", і наўрад ці "дагоніць". Адбылася не эвалюцыя, а рэвалюцыя: была нікім, а потым у адзін момант стала ўсім. Не пасьпела славу пераварыць і дайсьці да ўзроўню, на які яе лёс закінуў."